钦定古今图书集成/明伦汇编/氏族典/第533卷 > 郭惟贤
## 钦定古今图书集成/明伦汇编/氏族典/第533卷 > 郭惟贤

按《泉州府志》：“惟贤，字哲卿，晋江人。万历二年进士。授
南御史。时相张居正柄国，言事诸臣多得罪，居正死，
会皇太子生，下恩诏，中外，独诸臣未闻开复。惟贤乞
行赦宥。疏入，谪江山县丞。后召复旧官，复荐引海内
耆硕之士。刑部主事董基以谏止内庭操练，被旨降
调，惟贤申救甚力。疏入，上怒，复调南大理评事，旋移”
南户部主事。历升顺天府丞、右佥都御史，巡抚湖广。
所行多要政。后历升户部左侍郎，卒。